
                   Nr.23/41/2012
AVIZ

la proiectul de  „Lege pentru aprobarea Ordonanţei de urgenţă a Guvernului nr. 93/2011 pentru modificarea şi completarea Ordonanţei Guvernului nr. 63/2001 privind înfiinţarea Inspectoratului de Stat în Construcţii - ISC”


În conformitate cu prevederile art. 95 şi art. 115 din Regulamentul Camerei Deputaţilor, republicat, Comisia pentru Industrii şi Servicii a fost sesizată, prin adresa Secretarului general nr. PLx.32/12 martie 2012, înregistrată cu nr. 23/41/13.03.2012, pentru aviz, care se trimite Comisiei pentru administraţie publică, amenajarea teritoriului şi echilibru ecologic, sesizată în fond, cu proiectul de „Lege pentru aprobarea Ordonanţei de urgenţă a Guvernului nr. 93/2011 pentru modificarea şi completarea Ordonanţei Guvernului nr. 63/2001 privind înfiinţarea Inspectoratului de Stat în Construcţii - ISC”.


Potrivit dispoziţiilor art. 75 alin. (1) din Constituţia României, republicată, calitatea de cameră decizională revine Camerei Deputaţilor. Senatul, în calitate de primă cameră sesizată, consideră adoptată iniţiativa legislativă, potrivit prevederii art. 75 alin. (2) teza a III – a din Constituţia României, revizuită.


Proiectul de lege are - ca obiect principal de reglementare – reorganizarea structurii ISC, prin modificarea art. 1 alin. (3) din OG nr.63/2001 în sensul înfiinţării a 7 direcţii regionale în construcţii şi Direcţia regională în construcţii Bucureşti-Ilfov, corespunzător regiunilor de dezvoltare, unităţi fără personalitate juridică, în subordinea Inspectoratului de Stat în Construcţii – ISC.


Consiliul Legislativ a avizat favorabil proiectul de lege, cu avizul nr. 1164/02.11.2011, anexat iniţiativei legislative guvernamentale.



In urma dezbaterilor, în şedinţa din 03.04.2012, Comisia pentru industrii şi servicii a hotărât, cu unanimitate de voturi a celor prezenţi, avizarea favorabilă a proiectului de lege.

 


In raport de obiectul şi conţinutul reglementării, proiectul de lege face parte din categoria legilor ordinare, urmând a fi adoptat cu aplicarea prevederilor art. 73 alin. (1) coroborat cu art. 76 alin. (2) din Constituţia României, revizuită.

